กองทัพเรือแจง กำลังพลออกจากอู่ฮั่น กลับไทย ท่ามกลางกระแสไวรัสโคโรน่า
กองทัพเรือแจง กำลังพล คณะกรรมการตรวจการจ้างสร้างเรือดำน้ำ ออกจากอู่ฮั่น ก่อนไวรัสโคโรน่าระบาด รู้อีกทีเข้าเมืองไม่ได้ จึงทยอยเดินทางกลับไทยตามที่มีกระแสข่าว ถามถึงการเดินทางกลับประเทศไทยของคณะกรรมการตรวจการจ้างสร้างเรือดำน้ำ ว่าสามารถเดินทางออกมาจากเมืองอู่ฮั่นกลับประเทศไทยได้ แต่คนไทยคนอื่นที่ติดอยู่ในหลายเมืองของจีน ที่มีการประกาศปิดเมือง ไม่สามารถเดินทางกลับได้นั้นกองทัพเรือ ได้ชี้แจงกรณีดังกล่าวผ่านทางเฟซบุ๊กเพจ กองทัพเรือ โดย โฆษก กองทัพเรือ ระบุว่า วันนี้ พลเรือโท ประชาชาติ ศิริสวัสดิ์ รองเสนาธิการทหารเรือ และโฆษกกองทัพเรือ ได้แถลงรายละเอียดเพิ่มเติมให้ทราบว่า ในระหว่างที่คณะกรรมการตรวจการจ้างสร้างเรือดำน้ำ ปฏิบัติหน้าที่อยู่ที่ อู่ต่อเรือ บ.คู่สัญญา เมืองอู่ฮั่น ประเทศจีนนั้น ในแผนงานมีช่วงวันหยุดเทศกาลตรุษจีน และทางอู่ต่อเรือ ได้ประกาศวันหยุด ตั้งแต่วันที่ 22 ม.ค.63 ถึง 2 ก.พ.63ดังนั้น ช่วงเวลาดังกล่าวจึงตรงกับการหยุดพักผ่อนของกำลังพล และเพื่อเป็นการป้องกันความปลอดภัย หลังมีข่าวการแพร่ระบาดของไวรัสในเมืองอู่ฮั่น ตั้งแต่ช่วงเดือนธันวาคม 2562 กำลังพล กรรมการตรวจการจ้างเรือดำน้ำ กองทัพเรือ จึงได้ขออนุญาตลาพักผ่อน และแยกย้ายกันเดินทางออกทัศนศึกษาตามเมืองต่างๆ โดยไม่มีใครทราบมาก่อนว่าจะมีการปิดเมืองหลังจากนั้น ทางการจีนสั่งปิดเมือง ทางกำลังพลเอง ก็ไม่สามารถกลับเข้าเมืองอู่ฮั่นได้ จึงได้ขออนุมัติกองทัพเรือ เดินทางกลับ โดยทยอยกลับจากเมืองต่างๆ ที่แต่ละคนอยู่ในขณะนั้น กระทั่งกลับถึงไทยครบทุกคนเมื่อวันที่ 26 ม.ค.63ในส่วนของการช่วยเหลือคนไทยคนอื่นๆ กำลังพลของกองทัพเรือ ไม่ทราบเรื่องการปิดเมืองมาก่อน รู้ข่าวสารพร้อมทุกคน หลังเดินทางออกจากอู่ฮั่นแล้ว.(ดูโพสต์ต้นฉบับ ที่นี่)ที่มาจาก เฟซบุ๊ก กองทัพเรือ
กองทัพเรือแจง กำลังพล คณะกรรมการตรวจการจ้างสร้างเรือดำน้ำ ออกจากอู่ฮั่น ก่อนไวรัสโคโรน่าระบาด รู้อีกทีเข้าเมืองไม่ได้ จึงทยอยเดินทางกลับไทย 
ไวรัสโคโรน่า,ไวรัสโคโรน่า 2020,โคโรน่าไวรัส,โรคปอดอักเสบจากจีน,ไวรัสอู่ฮั่น,อู่ฮั่นล่าสุด,ข่าวโรคระบาดในจีน,ข่าวทั่วไป